Diari Oficial de la Generalitat Valenciana


Sumari del DOGV 3024, del 30-06-1997 (1997/7770)

ORDRE de 30 d'abril 1997, de la Conselleria de Cultura, Educació i Ciència, per la qual es modifica l'autorització del centre docent privat Marjo de València, per canvi de titularitat.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3024

Data del DOGV
:   30-06-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/7770


Data del document
:   30-04-1997

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 30 d'abril 1997, de la Conselleria de Cultura, Educació i Ciència, per la qual es modifica l'autorització del centre docent privat Marjo de València, per canvi de titularitat.  
Vist l'expedient incoat a instància del representant de la titularitat del centre docent privat Marjo de València, en què se sol·licita la modificació de l'autorització, per canvi de titularitat.  
En l'expedient s'aporta document públic atorgat davant notari on es fa constar la cessió i l'acceptació de la titularitat, així com la subrogació del nou titular en tots els drets i obligacions que el centre puga tenir contrets amb la Conselleria d'Educació i Ciència.  
El nou titular declarà no trobar-se en cap dels supòsits relacionats en l'article 21.2 de la Llei Orgànica Reguladora del Dret a l'Educació, cosa que l'impediria ser titular del centre docent privat.  
L'expedient ha sigut tramitat per la Direcció Territorial de Cultura i Educació de València, i aquesta, a la vista de l'informe favorable de la Unitat d'Inspecció Educativa, eleva proposta favorable al que se sol·licita.  
Vist el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris, l'Ordre de 29 de desembre de 1992, de la Conselleria de Cultura, Educació i Ciència (DOGV de 7 de febrer de 1993), sobre procediment per a sol·licitar l'accés, la renovació o modificació dels concerts educatius i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV 24 de juliol).  
Fent ús de les atribucions que em confereix l'article 35 de la Llei de Govern Valencià,  
ORDENE  
Primer  
Modificar l'autorització, per canvi de titularitat, del centre docent privat Marjo, situat al carrer del Pintor Matarrana, 3, de València, amb el número de codi 03005559, la titularitat del qual corresponia a Manuel Pérez Esteve, i que passa a ser ostentada per Menteve,SL.  
Segon  
D'acord amb el que es disposa en l'apartat 23 de l'Ordre de 29 de desembre de 1992, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit, pel centre, amb la introducció de les modificacions que mitjançant ordre s'acorden. A aquest fi, el director territorial corresponent notificarà a la persona interessada el dia i l'hora en què haurà de subscriure l'annex que incloga la modificació autoritzada, el qual el signarà el director territorial i el nou titular del centre docent privat a què fa referència aquesta ordre.  
DISPOSICIÓ ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant el Tribunal Superior de Justícia de la Comunitat Valenciana en el termini de dos mesos, comptadors des de l'endemà de la publicació d'aquesta ordre en el Diari Oficial de la Generalitat Valenciana. La interposició del recurs procedirà amb la comunicació prèvia a la consellera de Cultura, Educació i Ciència, segons es disposa en l'article 110.3 de la Llei 30/1992.  
València, 30 d'abril de 1997  
El conseller de Cultura, Educació i Ciència,  
FRANCISCO E. CAMPS ORTIZ